बालाघाट | राष्ट्रीय ग्रामीण आजीविका मिशन से जुड़ी महिलाओं द्वारा 24 अगस्त को विकासखंड मुख्यालय परसवाड़ा में सेनेटरी नैपकिन के उपयोग के प्रति जागरूकता के लिए रैली निकाली गई। इस रैली में विधायक श्री मधु भगत भी शामिल हुए। इस अवसर पर परसवाड़ा में जिले के एक और नवीन सामुदायिक प्रशिक्षण संस्थान (समुदाय द्वारा संचालित) का शुभारंभ किया गया। इस अवसर पर जनपद पंचायत परसवाड़ा की अध्यक्ष श्रीमती सुशीला सरोते, अन्य सदस्य एवं आजीविका मिशन के जिला प्रबंधक श्री ओमप्रकाश बेदुआ भी मौजूद थे।